बोलीं- मैं बहुत रोती थी, लोग कहते थे- इतनी काली लड़की को क्यों कास्ट किया
TV Serial Imlie Actress Sumbul Touqeer Speaks About Challenges She Faced Due To Dark Complexion - हाल ही में बिग बॉस  16 में सबका दिल जीतने वाली एक्ट्रेस सुंबुल तौकीर खान ने शेयर किया है कि उनके स्किन कॉम्प्लेक्शन की वजह से उन्हें दिक्कतों का सामना करना पड़ा
हाल ही में बिग बॉस 16 में सबका दिल जीतने वाली एक्ट्रेस सुंबुल तौकीर खान ने शेयर किया है कि उनके स्किन कॉम्प्लेक्शन की वजह से उन्हें दिक्कतों का सामना करना पड़ा। टीवी सीरियल ‘इमली’ में एक्ट्रेस ने गांव में रहने वाली लड़की का रोल किया था। एक्ट्रेस ने बताया कि इस सीरियल की शूटिंग के दौरान उन्हें स्किन टोन की वजह से काफी कुछ सुनना पड़ा।
स्किन कलर की वजह से सुनने पड़े ताने- सुंबुल
सुंबुल ने बताया कि जब उन्हें इस रोल के लिए चुना गया तो लोग उनसे कहते थे- “अरे! कैसी काली लड़की को कास्ट कर लिया है।” उन्होंने कहा की मैं ऐसी बातें सुनकर बहुत रोती थी। लेकिन, फिर चीजें बदलने लगीं।
काम देखा, तो भूल गए कि मैं कैसी दिखती हूं- सुंबुल
जब हमारा सीरियल टीआरपी चार्ट में टॉप पर पहुंच गया, उसके बाद ही शायद लोग भूल पाए कि मैं कैसी दिखती हूं। हमारे सीरियल ने 2.2 की टीआरपी से ओपनिंग की थी और इसके बाद हमारे शो की टीआरपी सिर्फ ऊपर गई।
मुझे लगता था मैं क्या लीड रोल करूंगी- सुंबुल
सुंबुल ने ये भी बताया कि उन्होंने पहले खुद ही ‘इमली’ को रिजेक्ट कर दिया था। उन्होंने कहा- मुझे ऐसा लगता था कि मैं क्या लीड रोल करूंगी।जब मुझे ‘इमिली’ ऑफर की गई तो मुझे इस बात का पूरा भरोसा था कि मुझे लीड रोल कभी नहीं मिलेगा। शुरुआत में मैंने खुद ही ऑफर से इंकार कर दिया था। मैंने अब तक जितने ऑडिशन दिए हैं उनमें से सबसे बुरा ऑडिशन इमिली में हुआ था।
मैं ये मानने लगी थी कि मैं इस स्किन टोन के साथ कभी हीरोइन नहीं बन पाउंगी। जब मुझे लीड रोल ऑफर किया गया तब मैंने ब्राउन स्किन के साथ जुड़ा ये स्टीरियोटाइप टूट गया।